Alcàsser aconsegueix mantindre les aules del CEIP Jaume I
dt., 28/05/2024 - 13:08

Després de setmanes de treball, el divendres la Conselleria d'Educació ha confirmat que Alcàsser, mantindrà el nombre d'aules en el centre educatiu CEIP Jaume I, quedant així, la ràtio actual i protegint a totes les persones que formen part d'aquest centre i que, amb suport institucional, havien recollit més de dos mil signatures.

L'ajuntament de la localitat de l’Horta Sud, liderat per Alberto Primo, alcalde, va manifestar en reiterades ocasions el seu suport al col·legi i el seu rebuig a aquesta mesura impulsada per la Conselleria, perquè per a l'equip “és més important defensar els interessos de la gent del nostre municipi als colors polítics”, afirma l'alcalde d'Alcàsser.

En aquest sentit, a més de traslladar suport i deixar oberta la possibilitat de treballar conjuntament, des de l'ajuntament es van presentar al·legacions per a intentar evitar aquesta mesura que afectaria les famílies del municipi i es va realitzar una reunió amb la Conselleria d'Educació, específicament amb Jorge Cabo, Director General de Centres Educatius i la subdirectora Mª Carmen Ortí, per a defensar l'interés de la localitat i traslladar la seua negativa a la reducció de les aules.

Així doncs, després de conéixer la decisió final de la Conselleria, l'alcalde afirma que “quan es treballa conjuntament i a favor de les persones i interessos d'Alcàsser, s'aconsegueixen grans assoliments, com aquest, reiterar el meu agraïment a la Conselleria d'educació per la seua sensibilitat i al govern de Carlos Mazón”, sentència.